ส่วนที่ 1

ข้อมูลสรุป (Executive Summary)

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน)
ก่อตั้งด้วยทุนจดทะเบียนเริ่มแรก 125 ล้านบาท เมื่อวันที่ 4 ธันวาคม 2532
เพื่อผลิตและส่งออกผลิตภัณฑ์สำเร็จรูปและอุปกรณ์ประเภทอีเล็คโทรนิคส์ ปัจจุบันบริษัทฯ
มีทุนจดทะเบียน 4,230 ล้านบาทและทุนชำระแล้ว 3,564,284,060บาทและมีผู้ถือหุ้นใหญ่ คือ กลุ่ม
Kinpo และกลุ่ม Compal เป็นบริษัทในกลุ่ม Kinpo ดำเนินการผลิตและจัดจำหน่ายเครื่องคิดเลข
GPS, ADSL เครื่องคอมพิวเตอร์ และ Notebook
และเป็นบริษัทจดทะเบียนในTSEโดยสัดส่วนการถือหุ้นเท่ากับร้อยละ 48.10 และร้อยละ 9.87
ตามลำดับ

-   บริษัทฯ ประกอบธุรกิจผลิต (Original Equipment Manufacturing-OEM)
    ผลิตภัณฑ์อีเล็คโทรนิคส์ให้กับเจ้าของผลิตภัณฑ์ชั้นนำของโลกหลายบริษัท เช่น Hewlett
    Packard, Panasonic, , Olivetti, Western Digital, , Motolora, Advance
    Digital Broadcast และ Nikon เป็นต้น ผลิตภัณฑ์อีเล็คโทรนิคส์ที่บริษัทฯ ผลิต
    สามารถแบ่งออกได้เป็น 4 ประเภทหลัก ได้แก่

-   อุปกรณ์คอมพิวเตอร์ ได้แก่ เครื่องพิมพ์ชนิดพ่นหมึก เครื่องพิมพ์ multi-function
    เครื่องพิมพ์กระดาษต่อเนื่อง จอคอมพิวเตอร์(LCD) คอมพิวเตอร์ในรถยนต์
    กล้องถ่ายรูปดิจิตอล Web Pad แผงวงจร PC สำหรับ hard disk

-   อุปกรณ์โทรคมนาคม ได้แก่ เช่น เครื่อง โทรศัพท์ไร้สาย โทรศัพท์มือถือ CDMA TDMA และ
    GSM เครื่องรับส่งสัญญาณดาวเทียม และเคเบิลโมเด็ม หูฟังโทรศัพท์มือถือระบบไร้สาย
    (Bluetooth) เครื่องรับสัญญาณบอกตำแหน่งจากดาวเทียม

-   อุปกรณ์สำนักงาน ได้แก่ เครื่องโทรสาร เครื่องสแกนลายนิ้วมือ

-   กลุ่มอุปกรณ์ให้ความบันเทิงภายในบ้าน เช่น เครื่องเล่นและเครื่องบันทึกแบบ DVD เป็นต้น

บริษัทฯ มีโรงงาน 3 แห่ง แห่งแรกมี 3 โรงงาน ตั้งอยู่ที่อำเภอกระทุ่มแบน จังหวัดสมุทรสาคร
และแห่งที่สองมี 3 โรงงาน ตั้งอยู่ที่อำเภอเขาย้อย
จังหวัดเพชรบุรีรวมมีพนักงานในประเทศไทยทั้งสิ้น 6,760 คน (ณ 31 ธันวาคม 2547)
โรงงานอีกแห่งตั้งอยู่ ณ เมืองซูโจว มณฑลเจียงซู ประเทศสาธารณรัฐประชาชนจีนประกอบด้วย 3
โรงงาน โดยโรงงานที่ 1 และโรงงานที่ 2 ได้ดำเนินการผลิตสินค้าและมีพนักงานทั้งสิ้น 2,725
คน (ณ 31 ธันวาคม 2547) ส่วนโรงงานที่ 3
อยู่ระหว่างการก่อสร้างและคาดว่าจะแล้วเสร็จในไตรมาสที่ 2
และเริ่มดำเนินการผลิตได้ในไตรมาสที่ 3 ของปี 2548

-   บริษัทฯ ได้รับการส่งเสริมการลงทุนในกิจการประเภท 5.6 และ 5.7 อุตสากรรมการผลิต
    ผลิตภัณฑ์อีเล็คโทรนิคส์ และ ผลิตชิ้นส่วนหรืออุปกรณ์ที่ใช้กับผลิตภัณฑ์ อีเล็คโทรนิคส์
    จากสำนักงานคณะกรรมการส่งเสริมการลงทุน
    ใช้สิทธิประโยชน์การส่งเสริมการลงทุนจากสำนักงาน จำนวน
    5โครงการแบ่งเป็นที่โรงงานสมุทรสาคร 3 โครงการ และโรงงานเพชรบุรี 2 โครงการดังนี้

  สมุทรสาคร

-   บัตรส่งเสริมเลขที่ 1629/2543 ซึ่งมีผลบังคับใช้ ตั้งแต่ 1 มิถุนายน 2544 ถึง 31 เมษายน
    2547

-   บัตรส่งเสริมเลขที่ 2024(4)/2547 ซึ่งมีผลบังคับใช้ ตั้งแต่ 6 ตุลาคม 2547 ถึง 5 ตุลาคม
    2548

-   บัตรส่งเสริมเลขที่ 2079(2)/2547 ซึ่งมีผลบังคับใช้ ตั้งแต่ 2 มกราคม 2548 ถึง 31
    ธันวาคม 2551

  เพชรบุรี

-   บัตรส่งเสริมเลขที่ 1573/2540 ซึ่งมีผลบังคับใช้ ตั้งแต่ 23กรกฏาคม2541ถึง 22 กรกฏาคม
    2549

-   บัตรส่งเสริมเลขที่ 1206/2543ซึ่งมีผลบังคับใช้ ตั้งแต่ 31 มีนาคม 2543 ถึง 31 เมษายน
    2551

สิทธิดังกล่าวส่งผลให้กำไรสุทธิจากการดำเนินงานของบริษัทฯ
ในช่วงเวลาดังกล่าวได้รับยกเว้นภาษีเงินได้

-   ผลการดำเนินงานในช่วงระยะเวลา3 ปีที่ผ่านมาระหว่างปี 2545-2547
    บริษัทฯมีรายได้จากการจำหน่ายเท่ากับ 32,364 ล้านบาท29,087 ล้านบาท และ46,467
    ล้านบาท ตามลำดับ โดยบริษัทฯ
    ใช้นโยบายในการรักษาระดับการทำกำไรสุทธิให้อยู่ระหว่างอัตราร้อยละ 3.0-5.0

-   บริษัทฯ มี ขายผ่านบริษัทใหญ่ คือกลุ่ม Kinpo ในระหว่างปี 2545-2547 เท่ากับ 6,687
    ล้านบาท 4,121 ล้านบาท และ 4,670 ล้านบาท หรือเท่ากับ ร้อยละ 21 ร้อยละ 14
    และร้อยละ 8 ของยอดขายทั้งหมด
    โดยบริษัทยังคงนโยบายที่จะลดการพึ่งพาจากบริษัทแม่เอาไว้เช่นเดิม

-   ในระหว่างปี 2545-2547 บริษัทฯ มีอัตราผลตอบแทนผู้ถือหุ้น (ROE) ประมาณร้อยละ 25.73
    ร้อยละ 22.48 และ 23.71 ตามลำดับอัตราตอบแทนต่อสินทรัพย์รวม (ROA) ประมาณร้อยละ
    11.42 ร้อยละ 10.02 และร้อยละ 8.55 ตามลำดับ

-   ในปัจจุบันความต้องการใช้ผลิตภัณฑ์ประเภทอุปกรณ์โทรคมนาคม คอมพิวเตอร์เพิ่มขึ้นอย่างมาก
    บริษัทฯ จึงมุ่งเน้นการผลิตผลิตภัณฑ์ชนิดนี้ โดยหาลูกค้าที่อยู่ในอุตสาหกรรมดังกล่าวเพิ่มขึ้น
    รวมทั้งลงทุนในบริษัทที่ออกแบบผลิตภัณฑ์ประเภทดังกล่าว
    เพื่อประโยชน์ในการพัฒนาเทคโนโลยีในการผลิต ซึ่งคาดว่าจะส่งผลให้บริษัทฯ
    มียอดขายเพิ่มขึ้น และรักษาระดับอัตรากำไรขั้นต้นให้เป็นไปตามนโยบายของบริษัทฯ

-   บริษัทฯ สามารถให้บริการลูกค้าได้อย่างครบวงจร อีกทั้งบริษัทฯ
    ได้เริ่มทำการผลิตผลิตภัณฑ์ที่ใช้เทคโนโลยีระดับสูง ได้แก่ Web Pads, Auto PC,
    เครื่องพิมพ์ Multi-function แผงวงจร PC ควบคุม Hard Disk (PCBA)
    โทรศัพท์เคลื่อนที่ระบบCDMAและTDMA, GPRS และพร้อมสำหรับการผลิตสินค้าประเภท Mass
    Product อื่นๆด้วย บริษัทฯได้จัดตั้งแผนกวิจัยและพัฒนาเพื่อออกแบบและพัฒนาผลิตภัณฑ์
    ปรับปรุงการผลิตให้มีประสิทธิภาพ (cost–efficiency)
    รวมทั้งพัฒนารูปแบบของผลิตภัณฑ์ให้มีต้นทุนที่ลดลงและมีคุณสมบัติสอดคล้องกับความต้องการของลูกค้ามากยิ่งขึ้น
    บริษัทฯ
    จึงได้รับการยอมรับในด้านการผลิตสินค้าที่มีคุณภาพจากสถาบันในประเทศและต่างประเทศ
    ที่ได้รับใบรับรองมาตรฐาน ISO9002 version ปี 2537 จาก Det Norske Veritas
    (DNV), London ในปี 2536, ISO14001 version ปี 2539 จาก Det Norske
    Veritas (DNV), Netherlands ในปี 2540, QS9000 จาก AFAQ & Bestcert
    (Thailand) Co., Ltd., USA ในปี 2544 , ISO9001 version ปี 2543 จาก WIT
    International Assessment (Thailand) Co., Ltd. (China) ในปี 2545,
    ISO14001 version ปี 2539 จาก AFAQ & Bestcert (Thailand) Co., Ltd.,
    France ในปี 2546 และ IEC 17025 จากการ Thai Laboratory Accreditation
    Scheme ในปี 2547